Diari Oficial de la Generalitat Valenciana


Sumari del DOGV 3258, del 05-06-1998 (1998/4697)

Informació pública de convocatòria d'assemblea general ordinària.
-----------------------------------------------------------------

### Dades del document

Número de DOGV
:   3258

Data del DOGV
:   05-06-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4697


Organisme emissor
:   Caixa Rural de Betxí, SCOOP Crèd. V.

Tipus de document
:   Anunci

Informació pública de convocatòria d'assemblea general ordinària. [1998/A4697]
  
En compliment de l'acord adoptat pel Consell Rector d'aquesta entitat i de conformitat amb el que s'estableix legalment i estatutàriament, es convoquen tots els socis d'aquesta rural perquè es reunisquen en l'assemblea general ordinària en aquesta ciutat, al local 1.964, situat a l'avinguda Primer de Maig, número 3, el proper dia 22 de juny, a les 19.30 hores en primera convocatòria i a les 20.00 hores en segona.
  
Ordre del dia
  
1. Examen de la gestió social. Aprovació, si pertoca, dels comptes anuals corresponents a l'exercici econòmic de 1997.
  
2. Acords sobre distribució de resultats.
  
3. Aprovació, si pertoca, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i pla d'inversions i despeses d'aquest fons per a l'exercici en curs.
  
4. Nomenament de Coopers & Lybrand com a auditor extern, per a la verificació dels comptes anuals corresponents a l'exercici en curs.
  
5. Elecció per a la designació de membres de la Comissió de Recursos.
  
6. Modificació dels Estatuts Socials d'aquesta caixa rural, per a la seua adaptació al que regula el Decret 2/1997, de 7 de gener, relatiu a les cooperatives de crèdit de la Comunitat Valenciana, com també al que disposa la Llei 3/1995, de 2 de març, de modificació de la Llei de Cooperatives de la Comunitat Valenciana.
  
7. Habilitació al Consell Rector perquè per ell mateix puga completar, adequar o esmenar el text estatutari aprovat, en la mesura que calga per a poder complir les indicacions o esmenar les objeccions que puga formular a aquest text l'Institut Valencià de Finances o els registres competents, per a la seua autorització, qualificació i inscripció.
  
8. Proposta de consolidació de balanços amb altres entitats de crèdit.
  
9. Suggeriments i preguntes al Consell Rector.
  
10. Decisió sobre l'aprovació de l'acta. Designació de socis a aquest efecte.
  
Betxí, 1 de juny de 1998.- El president: Juan Alfonso Meneu Ballester.
  
Nota: d'acord amb el que disposen els articles 21 i 29 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i la resta de documents referents a les restants propostes sobre les quals ha de decidir l'assemblea estan a disposició dels socis al domicili social de l'entitat, on podran ser examinats de 09.00 a 14.00 hores, durant tots els dies hàbils següents al de l'anunci d'aquesta convocatòria i fins al dia de la realització de l'assemblea; els socis tindran dret, així mateix, a rebre gratuïtament, després de sol·licitar-ho per escrit, una còpia dels indicats documents.